**147/2021. (V.27.) „kt.” sz. határozat**

**a hulladékgazdálkodási feladatok ellátásához szükséges eszközök és ingatlan vagyonkezelésbe történő átadásáról a Nagykunsági Környezetvédelmi Kft. részére szóló 268/2015. (XI.26.) ,,kt.” sz. határozat módosításáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében, valamint az Mötv. 13. § (1) bekezdés 19. pontjában meghatározott feladatkörében eljárva,*a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján,*továbbá figyelemmel a Karcag Városi Önkormányzat Képviselő-testületének a Karcag Városi Önkormányzat vagyonáról és vagyongazdálkodás szabályairól szóló 23/2012. (X. 26.) önkormányzati rendelet8. § (2) bekezdésében foglaltakra, a Képviselő-testület 156/2016. (V.26.) „kt.” sz. határozatával és 122/2020. (IX.24.) „kt.”sz. határozatával módosított, a hulladékgazdálkodási feladatok ellátásához szükséges eszközök és ingatlan vagyonkezelésbe történő átadásáról a Nagykunsági Környezetvédelmi Kft. részére szóló 268/2015. (XI.26.) ,,kt.” sz. határozatát (továbbiakban: Határozat) az alábbiak szerint módosítja:

1. A Határozat mellékletében a KEHOP-3.2.1-15-2017-00023 azonosító számú projekt során beszerzett, és a Nagykunsági Környezetvédelmi Kft-nek vagyonkezelésbe átadott, a hulladékgazdálkodási közszolgáltatás ellátásához biztosításra kerülő eszközökről szóló táblázat helyébe jelen határozat mellékletében foglalt táblázat lép.
2. A Határozat egyéb pontjai változatlanok maradnak.
3. A Képviselő-testület felhatalmazza a polgármestert, hogy a Karcag Városi Önkormányzat és a Nagykunsági Környezetvédelmi Kft. között 2016. július 25. napján létrejött vagyonkezelési szerződés jelen határozatban foglaltaknak megfelelő módosítását aláírja.
4. A Képviselő-testület felkéri a Karcagi Polgármesteri Hivatalt és a Nagykunsági Környezetvédelmi Kft. ügyvezetőjét, hogy a szükséges intézkedéseket tegyék meg.

Felelős: Rózsa Sándor, jegyző

Balajti József, ügyvezető

Határidő: 2021. május 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Költségvetési és Adó Iroda, helyben
4. Karcagi Polgármesteri Hivatal Jegyzői Iroda, Gazdálkodási és Kistérségi Csoport, helyben
5. Karcagi Polgármesteri Hivatal Jegyzői Iroda, jogi és gazdasági koordinátor, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Nagykunsági Környezetvédelmi Kft., Balajti József ügyvezető(5300 Karcag, Villamos utca 109/2.)

Karcag, 2021. május 17.

|  |  |
| --- | --- |
|  | **(: Szepesi Tibor :)** |
|  | polgármester |

**147/2021. (V.27.) „kt.” sz. határozat melléklete**

A KEHOP-3.2.1-15-2017-00023 azonosító számú projekt során beszerzett, és a Nagykunsági Környezetvédelmi Kft-nek vagyonkezelésbe átadott, a hulladékgazdálkodási közszolgáltatás ellátásához biztosításra kerülő eszközök:

|  |  |  |  |
| --- | --- | --- | --- |
|  | *Eszköz megnevezése* | *Darabszám*  *db* | *Nyilvántartási érték -nettó (Ft)* |
| 1 | 60 literes szürke kukaedény | 1 200 | 0 |
| 2 | 120 literes szürke kukaedény | 3 000 | 0 |
| 3 | 240 literes szürke kukaedény | 30 | 0 |
| 4 | 1100 literes szürke kukaedény | 15 | 0 |
| 5 | 120 literes sárga kukaedény | 2 800 | 0 |
| 6 | 120 literes zöld kukaedény | 1 200 | 0 |
| 7 | 120 literes barna kukaedény | 2 500 | 0 |
| 8 | 240 literes sárga kukaedény | 60 | 0 |
| 9 | 300 literes komposztáló edény | 200 | 0 |
| 10 | 10 literes fedeles vödör | 1000 | 0 |
| 11 | Teleszkópos gémszerkezetű homlokrakodó gép DIECI ZEUS 37,7 | 1 | 30 000 000 |
| 12 | CLARK GTS520D targonca bálafogóval | 1 | 12 500 000 |
| 13 | Hulladékgyűjtő jármű Renault D18 WIDE – Hard Press F16-I | 1 | 44 282 000 |
| 14 | Hulladékgyűjtő jármű Renault D16 HIGH- Hard Press F13-I | 1 | 37 031 000 |